Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 507/2023 Z. z. o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v znení neskorších predpisov
Predkladateľ: Ministerstvo financií Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	0
	0

	
	B. Iné poplatky
	0
	0

	
	C. Sankcie a pokuty
	0
	0

	
	D. Nepriame finančné náklady 
	0
	0

	
	E. Administratívne náklady
	0
	5 664

	
	Spolu = A+B+C+D+E
	0
	5 664

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	5 664

	
	G. Goldplating
	 0
	0 

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	0 
	 0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady)/ 
Out (znižuje náklady)
/ Nemení sa
	1in
2out celkom
	Goldplating celkom

	1.
	Voliteľné uplatnenie výnimky pre daňové stimuly viazané na ekonomickú podstatu
	Zákon č. 507/2023 Z. z.
	§32d
	2. EÚ úplná harmonizácia
	31.12.26
	Subjekty nadnárodnej skupiny podnikov alebo veľkej vnútroštátnej skupiny s konsolidovanými výnosmi aspoň 750 000 000 eur čerpajúce daňové stimuly viazané na ekonomickú podstatu
	 53 
	107
	5 664
	Out (znižuje náklady)
	0
	0

	2.
	Predĺženie uplatnenia výnimky z výpočtu dorovnávacej dane na základe kvalifikovanej správy podľa jednotlivých štátov
	Zákon č. 507/2023 Z. z.
	§46 ods. 3
	2. EÚ úplná harmonizácia
	31.12.26
	Subjekty nadnárodnej skupiny podnikov alebo veľkej vnútroštátnej skupiny s konsolidovanými výnosmi aspoň 750 000 000 eur
	3 000 
	0
	0
	Out (znižuje náklady)
	0
	0




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
Regulácia č. 1: Voliteľné uplatnenie výnimky pre daňové stimuly viazané na ekonomickú podstatu 
Zavedenie tejto voliteľnej výnimky v praxi odvracia riziko dodatočného zdanenia poskytnutých investičných stimulov dorovnávacou daňou, čím priamo chráni plánovanú návratnosť investícií naviazaných na reálnu hospodársku aktivitu. Náklady na podnikateľské prostredie sa znižujú elimináciou rizika neprimeraného zdanenia a zásadným zjednodušením daňového výpočtu bez nutnosti realizovať administratívne a finančne nákladný plný reporting. 

Regulácia č. 2: Predĺženie uplatnenia výnimky z výpočtu dorovnávacej dane na základe kvalifikovanej správy podľa jednotlivých štátov
Predĺženie uplatňovania tohto prechodného mechanizmu v praxi odvracia bezprostredný a skokový nárast nákladov na zabezpečenie súladu s predpismi pre dotknuté subjekty. K zníženiu finančnej a administratívnej záťaže dochádza tým, že podniky nemusia v prechodnom období vynakladať vysoké dodatočné investície do nákupu zložitých IT systémov ani využívať finančne nákladné externé poradenstvo na vykonávanie úplného výpočtu dorovnávacej dane.
Hoci predĺženie prechodného mechanizmu znižuje náklady dotknutých subjektov na zabezpečenie súladu s pravidlami dorovnávacej dane, predkladateľ nedisponuje údajmi umožňujúcimi spoľahlivú kvantifikáciu týchto úspor. Vplyv sa preto uvádza len v kvalitatívnej rovine.

Počet dotknutých subjektov pri oboch reguláciách bol určený na základe údajov z kvalifikovanej správy podľa jednotlivých štátov (CbCR) poskytnutých Finančnou správou SR.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 

Link na webovú stránku, na ktorej boli konzultácie zverejnené:
https://www.slov-lex.sk/elegislativa/legislativne-procesy/SK/PI/2026/11

Konzultácie boli uskutočnené online formou dňa 23. 02. 2026. 

Zoznam konzultujúcich subjektov: MF SR, SKDP, Klub 500

Oslovenie a následná komunikácia medzi MF SR a dotknutými subjektami prebiehala priamo e-mailom. 


Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

V rámci verejnej konzultácie bol zo strany MF SR predstavený zámer novely zákona, ktorého cieľom je zapracovanie nových zjednodušujúcich mechanizmov pri uplatňovaní globálnej minimálnej úrovne zdanenia (tzv. druhý pilier) a úprava pravidiel dorovnávacej dane v súlade s medzinárodným vývojom. Na záver MF SR informovalo o predbežnom harmonograme legislatívneho procesu spojeného s prípravou novely zákona o dorovnávacej dani.
Konzultujúce subjekty nepredložili žiadne alternatívne riešenia ani pripomienky.


[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 

Nie. Regulácia nezavádza nové licenčné podmienky ani kvóty, ktoré by bránili vstupu na trh. Povinnosti sa týkajú výhradne veľkých nadnárodných skupín, ktoré už na trhu etablované sú. Zavedenie týchto regulácií naopak administratívne bariéry pre tieto subjekty znižuje, čím uľahčuje ich fungovanie v rámci SR.


Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 

S malými a strednými podnikmi sa zaobchádza odlišne, pretože nespadajú pod pôsobnosť regulácie (prah výnosov 750 mil. EUR). 
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 

Regulácia pozitívne ovplyvňuje cezhraničné investície tým, že zosúlaďuje vnútroštátny výpočet dorovnávacej dane s medzinárodne uznávanými zjednodušeniami (OECD). Tým sa eliminuje administratívna duplicita pre investorov zo zahraničia a zachováva sa motivačný účinok investičných stimulov viazaných na ekonomickú podstatu, čo sú kľúčové determinanty pre umiestnenie nového kapitálu v SR.


Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 

Zmena regulácie nemá priamy vplyv na dostupnosť surovín, energií ani mechanizmov. Identifikovaný je nepriamy vplyv na vysokošpecializovanú pracovnú silu v oblasti daní a účtovníctva, nakoľko implementácia nových pravidiel zvyšuje dopyt po odborných kapacitách na strane dotknutých subjektov. Vplyv na finančné zdroje podnikov je minimalizovaný zavedením výnimiek (Safe Harbours), ktoré bránia nadmernému odlevu kapitálu v dôsledku administratívnych nákladov.


Ovplyvňuje zmena regulácie inovácie, vedu a výskum?

Regulácia č. 1 má pozitívny vplyv na zachovanie inovácií a investícií do vedy a výskumu. Mechanizmus výnimky pre daňové stimuly viazané na ekonomickú podstatu umožňuje chrániť daňové stimuly naviazané na reálne náklady na zamestnancov a majetok využívaný pri inovačnej činnosti. Tým sa predchádza penalizácii subjektov investujúcich do technologického rozvoja a udržiava sa motivačný účinok výskumných a vývojových stimulov v SR.


Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?

Pri predkladanom návrhu nebol identifikovaný goldplating. Regulácia striktne preberá medzinárodne uznávané administratívne usmernenia OECD, čím sa udržuje konzistentnosť s pravidlami Smernice Rady (EÚ) 2022/2523. Naopak, neprijatie tejto výnimky by predstavovalo znevýhodnenie slovenského podnikateľského prostredia oproti ostatným členským štátom EÚ, čo by viedlo k neúmernému zvýšeniu administratívnej záťaže a zníženiu konkurencieschopnosti SR.


Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Implementácia predmetných regulácií priamo prispieva k zvyšovaniu kvality podnikateľského prostredia tým, že minimalizuje administratívnu záťaž spojenú s globálnou minimálnou úrovňou zdanenia na nevyhnutné minimum. Slovensko sa týmto krokom zaraďuje medzi moderné jurisdikcie s predvídateľným a stabilným daňovým systémom, čo v porovnaní so susednými krajinami zvyšuje právnu istotu investorov a znižuje ich prevádzkové náklady na dodržiavanie daňových predpisov.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
x  zvyšuje  	☐ nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Materiál pozitívne mení štruktúru nákladov podnikov v prospech ich produkčných aktivít. Minimalizáciou regulačnej záťaže sa vytvárajú podmienky pre efektívnejšiu alokáciu vnútropodnikových zdrojov, čo v konečnom dôsledku vedie k rastu celkovej produktivity a konkurenčnej sily subjektov pôsobiacich na slovenskom trhu.

Na základe uvedenej odpovede zaškrtnite a popíšte, či materiál produktivitu:
x  zvyšuje  	☐ nemení	☐ znižuje




3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

Doplnením ustanovenia § 40 ods. 5 sa zavádza komplexné procesné pravidlo pre situácie, kedy dochádza k zániku daňovníka bez právneho nástupcu a toto opatrenie má povahu výhradne legislatívneho spresnenia na zabezpečenie kontinuity plnenia existujúcich povinností, pričom nezakladá žiadnu novú vecnú povinnosť. 
Toto opatrenie presne určuje hierarchiu prechodu povinnosti podať daňové priznanie a zaplatiť dorovnávaciu daň v závislosti od štruktúry skupiny a zároveň sa určením procesných postupov odstraňuje akákoľvek právna neistota, zamedzuje sa potenciálnym daňovým únikom a zabezpečuje sa plynulý výkon správy daní zo strany štátu pri zachovaní stability podnikateľského prostredia.
